**ZAPISNIK**

**3. SEJE STRATEŠKEGA SVETA ZA MAKROEKONOMSKA VPRAŠANJA**

sreda, 12. 4. 2023

Prisotni člani: mag. Marijana Bednaš, mag. Velimir Bole, dr. Mejra Festić (preko aplikacije Zoom), Bojan Ivanc, dr. Matej Lahovnik, dr. Igor Masten (preko aplikacije Zoom), dr. Mojmir Mrak, dr. Janez Prašnikar, dr. Vasja Rant, dr. Žiga Žarnić (preko aplikacije Zoom).

Odsotni: dr. Mitja Čok, mag. Mitja Gaspari, dr. Dušan Mramor.

Ostali prisotni: dr. Robert Golob, Klemen Boštjančič, mag. Igor Mally, mag. Saša Jazbec, Petra Bezjak Cirman, mag. Kristina Bizjak, Lejla Fajić, Erik Scheriani.

**Dnevni red:**

1. Potrditev zapisnika;

2. Predstavitev Programa stabilnosti Republike Slovenije 2023;

3. Razno.

**AD/1**

V razpravi je bilo poudarjeno, da za razpravo na svetu veljajo t.i. pravila *Chatham House*. Člani so se strinjali, da se zapisnik potrdi dopisno.

**AD/2**

Državna sekretarka na ministrstvu za finance mag. Saša Jazbec je predstavila dokument "*Osnutek Programa stabilnosti Republike Slovenije 2023*".

Člani so dokument ocenili kot dober okvir za nadaljnjo razpravo in izpostavili, da je pomembno, kakšne bodo konkretne rešitve v proračunskih dokumentih in da je lahko dodana vrednost Strateškega sveta ocena finančnega prostora za predvidene reforme. Ob tem so ponovili nekatere ključne poudarke iz razprave o Fiskalnem okviru na 2. seji: potrebo po prioritizaciji napovedanih reform, kjer je na prvem mestu zdravstvena reforma, absorpcijsko sposobnost družbe za reforme ter visoke zakonske obveznosti, ki omejujejo fiskalni prostor. O konkretnih predlogih bo tekla razprava na prihodnjih sejah, gradiva pripravi Ministrstvo za finance. Sprejet je bil sklep:

**SKLEP št. 1**: Do poletja bo Strateški svet za makroekonomska vprašanja temeljito pregledal strukturo izdatkov proračuna Republike Slovenije.

**AD/3**

Člani so se dogovorili, da bo naslednja seja Strateškega sveta 17. 5. 2023 oziroma v juniju, ko bodo razpravljali o nadaljnjih konkretnih predlogih za proračunske dokumente.

Seja se je zaključila ob 18.20 uri.

Zapisal: Erik Scheriani

mag. Marijana Bednaš

PREDSEDNICA STRATEŠKEGA SVETA

Priloga:

* lista prisotnosti